Ανοιχτό Πανεπιστήμιο Ηλιούπολης Εργαστήρια
2026-03-09 18:00 - 19:30 (Europe/Athens) | Δημοτική Βιβλιοθήκη Ηλιούπολης, Νικομάχου 18, Ηλιούπολη, Αττική, Greece
Ανοιχτό Πανεπιστήμιο Ηλιούπολης 2025
Ο Δήμος Ηλιούπολης βρίσκεται στην ευχάριστη θέση να ενημερώσει τους Δημότες και κατοίκους της πόλης ότι ο σημαντικός Θεσμός του Ανοιχτού Πανεπιστημίου επανέρχεται στην πόλη, πιστός “στο ραντεβού του με τους Δημότες με στόχο τη διά βίου μάθηση“. Η Συμμετοχή στο Ανοιχτό Πανεπιστήμιο είναι εντελώς Δωρεάν και διεξάγεται στα πλαίσια της Διά βίου Μάθησης και της Κοινωνικής Υπευθυνότητας του Δήμου Ηλιούπολης. Μπορεί δε να πραγματοποιηθεί και με εγγραφή στη φόρμα συμμετοχής εδώ.
Πατήστε ΕΔΩ για να δείτε το πλήρες πρόγραμμα
Στα πλαίσια του Ανοιχτού Πανεπιστημίου, παράλληλα με τις διαλέξεις, θα λειτουργήσουν εργαστήρια μαθηματικών και φιλοσοφίας στην ποίηση και τη λογοτεχνία, στην αίθουσα εκδηλώσεων της Βιβλιοθήκης του Δήμου Ηλιούπολης , Οδός Νικομάχου 18.
12/1/2026 έως 16/3/2026, Ημέρα Δευτέρα, Ώρα 18:00-19:30
Εννέα (9) εργαστήρια φιλοσοφίας στην ποίηση και τη λογοτεχνία
Εισηγητής: Φώτιος Χρήστου, Διδάκτωρ Φιλοσοφίας-Φιλόλογος
Αναλυτικότερα:
12/1/26
Θέμα: “Ο άνθρωπος και η κοινωνία στο Διονύσιο Σολωμό. Μια φιλοσοφική πλευρά της ποίησής του”
19/1/2026
Θέμα: “Οι ωδές του Ανδρέα Κάλβου και ο ελληνικός του λόγος”
26/1/2026
Θέμα: “Η άποψη του Αλέξανδρου Παπαδιαμάντη για τον άνθρωπο. Ένας φιλοσοφικός λόγος για τη φύση του ανθρώπου”
2/2/2026
Θέμα: “Η φιλοσοφία και ο λόγος για την ελευθερία στον Τίτο Πατρίκιο”
9/2/2026
Θέμα: “Ο άνθρωπος στον Μπαταργιά και τον Τάκη-Πλούμα του Μιλτιάδη Μαλακάση”
16/2/2026
Θέμα: “Ο Ανδρέας Εμπειρίκος στη σύγχρονη φιλοσοφική σκέψη”
2/3/2026
Θέμα: “Η ποίηση και ο λόγος στο Δημήτρη Παπαδίτσα”
9/3/2026
Θέμα: “Οι προηγμένες θέσεις για τον άνθρωπο της Κικής Δημουλά”
16/3/2026
Θέμα: “Η γνώση και η φιλοσοφία στον Άγγελο Κανιούρα”

Ανοικτό Πανεπιστήμιο Περιστερίου
2026-03-09 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Δημοτικό Ελεύθερο Ανοικτό Πανεπιστήμιο Περιστερίου
Ακαδημαϊκό Έτος 2025 – 2026
Το Δημοτικό Ελεύθερο Ανοικτό Πανεπιστήμιο (ΔΕΑΠ) Περιστερίου με τη συνεργασία της Δημοτικής Βιβλιοθήκης και της Κοινωφελούς Δημοτικής Επιχείρησης Πολιτιστικής Ανάπτυξης του Δήμου Περιστερίου (ΔΕΠΑΔΠ), ανοίγει τις πύλες του για το ακαδημαϊκό έτος 2025–2026, συνεχίζοντας τον επιτυχημένο θεσμό που έχει κερδίσει την εμπιστοσύνη και τη συμμετοχή χιλιάδων πολιτών.
Για περισσότερες πληροφορίες – συμμετοχές: Δημοτική Βιβλιοθήκη Περιστερίου, τηλ.:2105716057, www.dvivlper.gr, email: info@dvivlper.gr
Οι διαλέξεις θα πραγματοποιούνται στο Συνεδριακό – Πολιτιστικό Κέντρο του Δημαρχιακού Μεγάρου (Καραθεοδωρή και Εθν. Αντιστάσεως – στάση Μετρό «Περιστέρι»), κάθε Δευτέρα 19:00 – 21:00.
Πατήστε εδώ για να δείτε το πλήρες πρόγραμμα
9 ΜΑΡΤΙΟΥ 2026: Βλαχάκης Π. Δημήτριος, Αν. Καθηγητής Γενετικής, Εργαστήριο Γενετικής, Τμήμα Βιοτεχνολογίας, Γεωπ. Πανεπιστήμιο Αθηνών, Θέμα: “Η Τεχνητή Νοημοσύνη στην Ιατρική Ακριβείας”

Η πολιτική σε κρίση στη Νέα Σμύρνη
2026-03-09 19:00 - 21:00 | Πολυχώρος Γαλαξίας Νέα Σμύρνη, 2ας Μαΐου 16, Νέα Σμύρνη, Αττική, Greece
Σεμινάρια Πολιτικής Ιστορίας στη Νέα Σμύρνη
Κύκλος Σεμιναρίων Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που θα πραγματοποιηθεί στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Τα σεμινάρια πραγματοποιούνται μέχρι τις 23 Μαρτίου 2026 κάθε Δευτέρα, 19:00-21:00, στον Δημοτικό Πολυχώρο “Γαλαξιας” και οι δημότες θα έχουν την ευκαιρία να παρακολουθούν δωρεάν διαλέξεις από καταξιωμένους Καθηγητές του Παντείου για θέματα που απασχολούν την δημόσια σφαίρα. Τον γενικό συντονισμό έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.
Το πρόγραμμα των σεμιναρίων έχει ως εξής:
19 Ιανουαρίου: «Θα αντέξει η Δημοκρατία;» Εισηγητής Δημήτρης Χριστόπουλος
26 Ιανουαρίου: «Πρόσφυγες και Αριστερά: μία σύνθετη σχέση». Εισηγητής Κωστής Καρπόζηλος
2 Φεβρουαρίου: «Τα κόμματα σε κρίση; Η εξασθένηση ενός κεντρικού θεσμού της Δημοκρατίας». Εισηγητής Μάκης Μοσχονάς
9 Φεβρουαρίου: «Μετανάστευση προς την Ελλάδα: μύθοι και πραγματικότητα» Εισηγητής Λάμπρος Μπαλτσιώτης
16 Φεβρουαρίου: «Χρέος και κυριαρχία» Εισηγητής Θωμάς Νουτσόπουλος
2 Μαρτίου: «ΜΜΕ και Πολιτική στην Μεταπολίτευση» Εισηγήτρια Φανή Κουντούρη
9 Μαρτίου: «Η πολιτική σε κρίση» Εισηγητής Στέφανος Δημητρίου
16 Μαρτίου: «Η Χάννα Άρεντ για την κοινοτοπία του κακού» Εισηγήτρια Βίκυ Ιακώβου
23 Μαρτίου: «Είκοσι ένα και συλλογική μνήμη» Εισηγήτρια Χριστίνα Κουλούρη.
Είσοδος ελεύθερη.

Γυναίκες στις Επιστήμες προκλήσεις και προοπτικές στο Γαλλικό Ινστιτούτο
2026-03-09 19:00 - 21:00 | Γαλλικό Ινστιτούτο Αθηνών, Σίνα 31, Αθήνα, Αττική, Greece
Επιστημονική συζήτηση «Γυναίκες στις Επιστήμες: προκλήσεις και προοπτικές»
Η εκδήλωση είναι αφιερωμένη στη μνήμη της Ελένη Γλύκατζη-Αρβελέρ
Εισαγωγή και Τιμητικό αφιέρωμα από την Véronique Chankowski, Διευθύντρια της Γαλλικής Σχολής Αθηνών. Με την ευκαιρία της Παγκόσμιας Ημέρας της Γυναίκας, το Γαλλικό Ινστιτούτο Ελλάδος διοργανώνει ελληνογαλλική επιστημονική συνάντηση με θέμα την υποστήριξη της θέσης της γυναίκας στις επιστήμες. Η εκδήλωση αυτή στην οποία έχουν προσκληθεί να συμμετάσχουν διακεκριμένες Ελληνίδες και Γαλλίδες επιστήμονες, προερχόμενες από διαφορετικούς ερευνητικούς τομείς, εντάσσεται στο πλαίσιο της ελληνογαλλικής επιστημονικής συνεργασίας και στοχεύει στην ενίσχυση του διαλόγου σχετικά με τον ρόλο των γυναικών στην έρευνα και την επιστήμη, σε ένα ακαδημαϊκό περιβάλλον που εξακολουθεί να χαρακτηρίζεται από ανισότητες μεταξύ των φύλων.
Η συζήτηση στοχεύει στην ανάδειξη των επαγγελματικών διαδρομών, του επιστημονικού έργου και των προκλήσεων που αντιμετωπίζουν οι γυναίκες στην ακαδημαϊκή τους πορεία, φωτίζοντας τόσο τις ατομικές εμπειρίες όσο και τους θεσμικούς μηχανισμούς που διαμορφώνουν τις συνθήκες εξέλιξής τους. προκλήσεις που αντιμετωπίζουν οι γυναίκες στην ακαδημαϊκή τους σταδιοδρομία. Στο πλαίσιο της προώθησης της κοινής στρατηγικής Ελλάδας και Γαλλίας για την επιστημονική διπλωματία και της ανάδειξης της φεμινιστικής διπλωματίας στην οποία η Γαλλία αποδίδει ιδιαίτερη σημασία και παρέχει ισχυρή στήριξη, θα δοθεί ιδιαίτερη έμφαση στις πολιτικές ισότητας, στους μηχανισμούς ένταξης και στις προοπτικές ανάπτυξης των γυναικών σε επιστημονικές σταδιοδρομίες. Η εκδήλωση εντάσσεται στον νέο ετήσιο κύκλο «Ραντεβού στη Σίνα» του Γαλλικού Ινστιτούτου Ελλάδος.
Ομιλήτριες
Άλκηστις Μπονάνου, Αστροφυσικός, διευθύντρια ερευνών στο ΙΑΑΔΕΤ του Εθνικό Αστεροσκοπείο Αθηνών. Σπούδασε στο Wellesley College και στο Harvard University και διετέλεσε μεταδιδακτορική ερευνήτρια στο Carnegie Institution of Washington και στο Space Telescope Science Institute. Βραβεύτηκε με L’Oréal-UNESCO και έλαβε ERC Consolidator Grant. Έχει εξασφαλίσει πάνω από 3,5 εκατ. ευρώ σε ανταγωνιστική χρηματοδότηση, με περισσότερες από 88 δημοσιεύσεις και σημαντική συμβολή στην εκπαίδευση νέων ερευνητών.
Armelle Corpet, Αναπληρώτρια καθηγήτρια στο πανεπιστήμιο Claude Bernard Lyon 1. Το έργο της στην επιγενετική και στη ρύθμιση της γονιδιακής έκφρασης διερευνά την οργάνωση της χρωματίνης στην ανάπτυξη και στον καρκίνο. Παράλληλα, εμπλέκεται ενεργά στην ομάδα Γυναίκες & Επιστήμες της Λυών και επισκέπτεται συχνά γυμνάσια και λύκεια, εμπνέοντας τις νεαρές κοπέλες να ακολουθήσουν τον κόσμο των επιστημονικών σπουδών.
Σίσσυ Κολυβά, Ερευνήτρια στο Ελληνικό Ινστιτούτο Παστέρ, με διδακτορική εκπαίδευση στο Institut Pasteur. Ειδικεύεται στη μοριακή γενετική και στην πολιτική έρευνας, συμμετέχοντας ενεργά σε ευρωπαϊκούς θεσμούς όπως η Επιτροπή του Ευρωπαϊκού Χώρου Έρευνας (ERAC) και οι Δράσεις Marie Skłodowska-Curie.
Χριστίνα Δάλλα, Αναπληρώτρια Καθηγήτρια Φαρμακολογίας στο Εθνικό και Καποδιστριακό Πανεπιστήμιο Αθηνών, Πρόεδρος της Μεσογειακής Εταιρείας Νευροεπιστήμης και βραβευμένη με το Βραβείο L’Oréal-UNESCO για Νέες Γυναίκες Επιστήμονες. Η έρευνά της επικεντρώνεται στις διαφορές φύλου στη νευροψυχοφαρμακολογία και στα προκλινικά μοντέλα στρες και κατάθλιψης.
Συντονισμός
Matthieu Abgrall, Ακόλουθος Επιστημονικής και Πανεπιστημιακής Συνεργασίας και Αναπληρωτής Διευθυντής του Γαλλικού Ινστιτούτου Ελλάδας.
09 Μαρτίου 2026 19:00
Auditorium Theo Angélopoulos – Γαλλικό Ινστιτούτο Ελλάδος
Είσοδος ελεύθερη – Ταυτόχρονη μετάφραση

Παρουσίαση του βιβλίου Γενική Σχετικότητα και Κοσμολογία
2026-03-09 19:00 - 21:00 | Φιλολογικός Σύλλογος Παρνασσός, Πλατεία Αγίου Γεωργίου Καρύτση 8, Αθήνα, Αττική, 10561, Greece
Παρουσίαση του βιβλίου του Αντωνίου Α. Αντωνίου:
“Γενική Σχετικότητα και Κοσμολογία”
Από τη Γεωμετρία του Χωροχρόνου στη Δομή του Σύμπαντος
Δευτέρα 9 Μαρτίου 2026 19.00, Κεντρική Αίθουσα
Η Ένωση Ελλήνων Φυσικών και οι Εκδόσεις ΖΗΤΗ σας προσκαλούν στην παρουσίαση του βιβλίου “Γενική Σχετικότητα και Κοσμολογία – Από τη Γεωμετρία του Χωροχρόνου στη Δομή του Σύμπαντος” του Αντωνίου Α. Αντωνίου, Δρ. Αστροφυσικής — Πανεπιστήμιο Πελοποννήσου.
ΧΑΙΡΕΤΙΣΜΟΙ
Παναγιώτης Φιλντίσης Αντιπρόεδρος της Ε.Ε.Φ.
Κωνσταντίνος Νιάρχος Καθηγητής Φιλοσοφίας ΕΚΠΑ, Έφορος Φιλολογικού Συλλόγου «Παρνασσός»
ΟΜΙΛΗΤΕΣ
Μάνος Δανέζης Καθηγητής Αστροφυσικής, ΕΚΠΑ
Ξενοφών Μουσάς Καθηγητής Φυσικής Διαστήματος, ΕΚΠΑ
Θεόδωρος Καρακασίδης Καθηγητής Φυσικής Π.Θ
Κατερίνα Λουκά Εικαστικός, Οικονομολόγος, Λογοτέχνιδα
ΣΥΝΤΟΝΙΣΤΡΙΑ
Μαρία Κασιμάτη Φιλόλογος – Συγγραφέας

Γυναίκες συνθέτριες λόγιας μουσικής από τον Μεσαίωνα μέχρι σήμερα
2026-03-09 19:00 - 21:00 | Αττική
Γυναίκες συνθέτριες λόγιας μουσικής από τον Μεσαίωνα μέχρι σήμερα
Τη Δευτέρα 09/03/2026 και ώρα 19:00 στο Κέντρο Νεότητας (Δαναΐδων & Αντιγόνης) το Ελεύθερο Πανεπιστήμιο του Δήμου Χαλανδρίου τιμά τη γυναίκα και τον πολύ σημαντικό ρόλο της στην τέχνη και πιο συγκεκριμένα στη μουσική. Με μια ξεχωριστή διάλεξη με θέμα: «Γυναίκες συνθέτριες λόγιας μουσικής από τον Μεσαίωνα μέχρι σήμερα»
Ομιλήτρια θα είναι η Βάσω Καριώτη Μουσικός, Τραγουδίστρια και Καθηγήτρια Θεωρητικών Μαθημάτων.
Σήμερα, που το να είσαι γυναίκα είναι πολλές φορές επικίνδυνο και πολύ συχνά ικανό για να ξεκινήσεις μια άνιση ζωή, που η τέχνη και οι άνθρωποί της αντιμετωπίζονται σαν αχρείαστοι και βάλλονται διαρκώς και με κάθε τρόπο είναι σημαντικό να θυμηθούμε ή και να γνωρίσουμε γυναίκες που όρθωσαν το ανάστημά τους σε έναν καθαρά πατριαρχικό χώρο και έμειναν γνωστές από τη ζωή και το έργο τους. Είναι αλήθεια ότι τόλμησαν να γράψουν μουσική σ’ έναν σκοτεινό κόσμο. Είναι αλήθεια ότι αναζήτησαν την έκφραση και την ελευθερία. Είναι αλήθεια ότι πόθησαν να ζήσουν ισότιμα. Είναι αλήθεια ότι γνώρισαν εμπορική, εκδοτική και καλλιτεχνική επιτυχία.
Hildegard von Bingen, Maddalena Casulana, Barbara Strozzi είναι μόνο μερικές από εκείνες που θα μας «μιλήσουν» μέσα από την ζωή και τα έργα τους, ενώ θα ακούσουμε το μοναδικό έργο γυναίκας τροβαδούρου (trobairitz) που έχει σωθεί, έργα γυναικών που επισκιάστηκαν από τον άντρα, τον πατέρα ή τον αδερφό τους και θα δούμε την ματιά πρωτοποριακών συνθετριών του 20ου αιώνα. Πώς αλήθεια επηρέασαν και συνεχίζουν να επηρεάζουν την μουσική που ακούμε καθημερινά; Μένει να ψηλαφήσουμε τις ομοιότητες και την ιστορική διαδρομή.
Θα διανύσουμε λιτά και περιεκτικά το νήμα της αισθητικής και των κοινωνικών σχέσεων από τον μεσαίωνα μέχρι σήμερα. Θα θυμηθούμε ιστορίες γυναικών που έγραψαν μουσική. Θα ακούσουμε ζωντανά και ηχογραφημένα έργα τους γραμμένα για τι άλλο; Για την ανθρώπινη φωνή (μια ή σε παρέα).
Τον συντονισμό της όλης εκδήλωσης επιμελείται η Νάση Σιαφάκα Ομότιμη Καθηγήτρια στο ΕΚΠΑ.

Ημέρα της Γυναίκας στην Αγία Παρασκευή
2026-03-09 19:00 - 21:00 | Δημοτική Βιβλιοθήκη Αγίας Παρασκευής Μουσείο Αλέκου Κοντόπουλου, Αλ. Κοντόπουλου 13, Αγία Παρασκευή, Αττική, Greece
Ημέρα της Γυναίκας στην Αγία Παρασκευή
Η 8η Μαρτίου αποτελεί ημέρα μνήμης και αναγνώρισης των ιστορικών αγώνων των γυναικών, αλλά και αφετηρία ουσιαστικού διαλόγου για τις σύγχρονες διεκδικήσεις γύρω από τα δικαιώματα, την ισότητα, τη θεσμική εκπροσώπηση και την εξάλειψη των έμφυλων διακρίσεων. Ο Δήμος Αγίας Παρασκευής, με αφορμή την Παγκόσμια Ημέρα της Γυναίκας, τιμά τη διαδρομή, τους αγώνες και τη διαρκή συμβολή των γυναικών στην κοινωνία, μέσα από ένα πολυθεματικό πρόγραμμα δράσεων.
Σε συνδιοργάνωση με το Κέντρο Γυναίκας, την Κινηματογραφική Λέσχη Αγίας Παρασκευής, το Λύκειο Ελληνίδων – Περιφερειακό Τμήμα Χορού Αγίας Παρασκευής, τη Δημοτική Επιτροπή Ισότητας και τα Εργαστήρια Τέχνης, παρουσιάζεται μια σειρά εκδηλώσεων που προβάλλουν τη δημιουργία και την ενδυνάμωση, ενώ παράλληλα αναδεικνύουν τις διεκδικήσεις για ουσιαστική ισότητα, προστασία από κάθε μορφή βίας και διακρίσεων και ισότιμη συμμετοχή στη δημόσια και κοινωνική ζωή.
Ο Δήμαρχος Αγίας Παρασκευής Γιάννης Μυλωνάκης δήλωσε: «Η Παγκόσμια Ημέρα της Γυναίκας αποτελεί μια ουσιαστική υπενθύμιση ότι η ισότητα δεν είναι δεδομένη, αλλά διαρκής διεκδίκηση και συλλογική ευθύνη. Ευχαριστώ θερμά όλους τους φορείς που συνδιοργανώνουν τις εκδηλώσεις, καθώς και όλους όσοι συμμετέχουν και συμβάλλουν στην επιτυχία αυτής της σημαντικής πρωτοβουλίας του Δήμου».
Δευτέρα 9 Μαρτίου 2026
Δημοτική Βιβλιοθήκη Αγίας Παρασκευής – Μουσείο Αλέκου Κοντόπουλου (Αναγνωστήριο)
Κοντοπούλου 13
19:00 – Παρουσίαση βιβλίου
«Μαρία Πλυτά: Η πρώτη σκηνοθέτρια του ελληνικού κινηματογράφου»
Από την Κινηματογραφική Λέσχη Αγίας Παρασκευής
17 ταινίες – 17 αναγνώσεις: συλλογικός τόμος για την πρώτη Ελληνίδα σκηνοθέτιδα, σε επιμέλεια της καθηγήτριας του Τμήματος Κινηματογράφου του ΑΠΘ Μπέττυ Κακλαμανίδου.
Ομιλητές
Θανάσης Αγάθος
Καθηγητής Νεοελληνικής Φιλολογίας – ΕΚΠΑ
Θέμα: «Θηλυκότητες και αρρενωπότητες στο έργο της Μαρίας Πλυτά»
Δημήτρης Καλαντίδης
Ιστορικός & Κριτικός Κινηματογράφου – Πρόεδρος ΟΚΛΕ
Θέμα: «Η κοινωνική διάσταση των ταινιών της Μαρίας Πλυτά»
Μιρέλλα Λεγάκη
Πρόεδρος Κινηματογραφικής Λέσχης Αγ. Παρασκευής
Θέμα: «Το γυναικείο και καινοτόμο βλέμμα μέσα από την κάμερα της Μαρίας Πλυτά»
Συντονισμός:
Ορσαλία-Ελένη Κασσαβέτη – Καθηγήτρια Σύμβουλος ΕΑΠ
Θα ακολουθήσει συζήτηση με το κοινό.

Μαζί ό,τι κι αν συμβεί στην Ελληνοαμερικάνικη Ένωση
2026-03-09 19:00 - 21:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Η Φρόσω Φωτεινάκη και ο Μάριος Μάζαρης παρουσιάζουν στο Θέατρο της Ελληνοαμερικανικής Ένωσης το νέο τους βιβλίο “Μαζί ό,τι κι αν συμβεί” που κυκλοφορεί από τις Εκδόσεις Διόπτρα
Ιστορίες από τη σχολική τάξη και το θεραπευτικό δωμάτιο που φωτίζουν τον εσωτερικό κόσμο των παιδιών, αλλά και το παιδί που κρύβουμε μέσα μας. Ένα βιβλίο για τον πόνο, τον φόβο και την αγωνία, και για το πώς μπορούν να μεταμορφωθούν μέσα από τη σύνδεση και την αληθινή παρουσία. Η Φρόσω Φωτεινάκη και ο Μάριος Μάζαρης μας προσκαλούν σε ένα ταξίδι κατανόησης, ελπίδας και εμπιστοσύνης. Δεν προσφέρει έτοιμες λύσεις, αλλά έναν νέο τρόπο να ακούμε, να νιώθουμε και να στεκόμαστε δίπλα στο παιδί. Ένα βιβλίο για τη δύναμη του «μαζί».
Με τους συγγραφείς θα συνομιλήσει η Φωτεινή Τσαλίκογλου, Oμότιμη Καθηγήτρια Ψυχολογίας στο Πάντειο Πανεπιστήμιο και συγγραφέας. Αποσπάσματα από το βιβλίο θα διαβάσει η Έλενα Καρανικολού (missymerida).
09 Μαρ, 19:00
Οργάνωση: Ελληνοαμερικανική Ένωση | Εκδόσεις Διόπτρα
Είσοδος ελεύθερη
Θέατρο Ελληνοαμερικανικής Ένωσης

Το Τελευταίο Σημείωμα στα Μέγαρα
2026-03-09 20:00 - 22:00 | Πολιτιστικός Σύλλογος Μεγάρων Ο Θέογνις, 28ης Οκτωβρίου 78, Μέγαρα, Αττική, 19100, Greece
Δευτέρα Σινεμά στο Πολιτιστικό Σύλλογο «Ο Θεόγνις»
Τη Δευτέρα 9 Μαρτίου 2026 η προβολή μας στρέφεται σε μια ιστορία που δεν ανήκει μόνο στο παρελθόν.
Με αφορμή την απόκτηση του φωτογραφικού αρχείου από το Υπουργείο Πολιτισμού που αφορά τους εκτελεσμένους στην Καισαριανή, επιλέγουμε μια ταινία που φωτίζει μια από τις πιο βαριές σελίδες της σύγχρονης ελληνικής ιστορίας.
Προβολή: Το Τελευταίο Σημείωμα
Δευτέρα 9 Μαρτίου 2026 Ώρα προσέλευσης: 20:00 Ώρα έναρξης: 20:15
«Ο θεογνις», Μέγαρα
Είσοδος ελεύθερη
Πρωταγωνιστούν: Ανδρέας Κωνσταντίνου, Αντρέ Χένικε, Μελία Κράιλινγκ, Βασίλης Κουκαλάνι
Λίγα λόγια για την ταινία Η ταινία βασίζεται στην εκτέλεση των 200 Ελλήνων πολιτικών κρατουμένων την Πρωτομαγιά του 1944, ως αντίποινα για τον θάνατο Γερμανού στρατηγού από Έλληνες αντάρτες. Με λιτή αφήγηση και βαθιά ανθρωπιά, παρακολουθούμε τις τελευταίες ώρες ανθρώπων που βρέθηκαν αντιμέτωποι με την Ιστορία. Όχι ως αριθμοί, αλλά ως πρόσωπα με αξιοπρέπεια, φόβο, σκέψεις και συνείδηση. Σας περιμένουμε.

Trouble Shuffle στο Ίλιο
2026-03-09 20:30 - 22:30 | Καλλιτεχνικό Καφενείο Θεόδωρος Αγγελόπουλος – Ίλιο, Αγίου Φανουρίου 99, Ίλιο, Αττική, 13122, Greece
Trouble Shuffle στο Μουσικό Στέκι Ιλίου
Δύο Βετεράνοι της Αθηναϊκής και όχι μόνο Blues Σκηνής ο Δημήτρης Ιωάννου στα τύμπανα και στην φωνή και ο Αντώνης Πανόπουλος στην κιθάρα και στην φωνή μαζί με δύο ταλαντούχα μέλη τον Βαγγέλη Μαγκλάρα στη κιθάρα και τον Νίκο Κουρκουλάκο στο Μπάσο παίζουν γνωστά και μη Standards Chicago και Texas Blues των δεκαετιών 50 – 80 με πάθος δημιουργώντας μία πλούσια και αυθεντική εμπειρία στο κοινό.
Η είσοδος στις παραστάσεις είναι ελεύθερη ενώ αξίζει να σημειωθεί πως όλοι οι καλλιτέχνες, ηχολήπτες, φωτιστές, γραφίστες και διοργανωτές για το stage και τις εκδηλώσεις, συμμετέχουν αφιλοκερδώς.
Μουσικό Στέκι Ιλίου
Καλλιτεχνικό Καφενείο «Θ. Αγγελόπουλος» ● Πολιτιστικό Κέντρο «Μελίνα Μερκούρη» Αγ. Φανουρίου 99, Ίλιον, 2ος όροφος
Είσοδος ελεύθερη
Ώρα: Οι πόρτες ανοίγουν στις 20:00 και οι παρατάσεις τελειώνουν στις 22:30

Δημοτικό Πανεπιστημίο Αγίας Παρασκευής
2026-03-10 17:00 - 19:00 | 1ο ΓΕΛ Αγίας Παρασκευής, Νεαπόλεως 5, Αγία Παρασκευή, Αττική
Πρόγραμμα Δημοτικού Πανεπιστημίου Αγίας Παρασκευής για το πρώτο τρίμηνο του 2026. Το ΔΑΠΑΠ επιστρέφει και για το 2026 Από την Τρίτη 13 Ιανουαρίου ξεκινούν ξανά τα μαθήματα του Δημοτικού Ανοικτού Πανεπιστημίου Αγίας Παρασκευής, με ένα πλούσιο πρόγραμμα διαλέξεων και θεματικών ενοτήτων, ανοιχτό σε όλους τους πολίτες.
Πατήστε ΕΔΩ για να δείτε το πλήρες πρόγραμμα
ΤΡΙΤΗ, 10 ΜΑΡΤΙΟΥ 2026
⏰ 5:00–6:00 μμ
Οι γνωστοί συγγραφείς Αλέξης Πανσέληνος και Λουκία Δέρβη μιλούν για το έργο τους. Τον διάλογο με το κοινό συντονίζει η Γενική Γραμματέας της Εταιρείας Ελλήνων Συγγραφέων Αννα Αφεντουλίδου.
⏰ 6:00–7:00 μμ
Αλέξης Ζήρας, Συγγραφέας – Κριτικός της λογοτεχνίας: Ιστορικές γυναικείες λογοτεχνικές μορφές.
Θέμα : Δ. Διδώ Σωτηρίου (1908-2004).

Η πολιτική ερμηνεία των περιπετειών του ήρωα της Οδύσσειας
2026-03-10 18:30 - 20:30 | Δημοτικό συμβούλιο & ΚΕΠ Χαλανδρίου, Γρηγορίου Γυφτοπούλου 2, Χαλάνδρι, Αττική, 15233, Greece
Μετά από αίτημα του ακροατηρίου και φυσικά τη σύμφωνη γνώμη και προθυμία του ομιλητή Ιωάννη Κανέλλου, το Ελεύθερο Πανεπιστήμιο του Δήμου Χαλανδρίου προχωράει στο επόμενο βήμα, τη διοργάνωση διαδραστικού σεμιναρίου για το θέμα «Η πολιτική ερμηνεία των περιπετειών του ήρωα της Οδύσσειας». Έτσι, οι δύο προηγούμενες παρουσιάσεις των περιπετειών του κυρ-Οδυσσέα μετεξελίσσονται πλέον σε ένα σεμινάριο, με σκοπό τα θέματα να αναλυθούν λεπτομερέστερα και η συζήτηση να διευρυνθεί. Η αλλαγή αυτή οδηγεί και σε αλλαγή χώρου και ημέρας. Στο εξής, ο Όμηρος και ο πολύτροπος ήρωας του θα ζωντανεύουν ημέρα Τρίτη στις 18:30 στην αίθουσα συνεδριάσεων του Δημοτικού Συμβουλίου του Δήμου Χαλανδρίου Γρηγορίου Γυφτοπούλου, πάνω από το κεντρικό ΚΕΠ Χαλανδρίου.
Οι ημέρες διεξαγωγής του σεναρίου είναι οι εξής: 10/02-17/02-24/02, και 03/03-10/03.
Ομιλητής θα είναι ο Ιωάννης Κανέλλος – Ομότιμος Καθηγητής ΙΜΤ Αtlantique, Γαλλία.
Το συντονισμό της όλης εκδήλωσης επιμελείται η Νάση Σιαφάκα – Ομότιμη Καθηγήτρια ΕΚΠΑ.
Η παρακολούθηση των δύο πρώτων ομιλιών δεν κρίνεται απαραίτητη και προφανώς η τακτική παρακολούθηση δεν είναι υποχρεωτική. Μια σύνθεση των προηγούμενων συζητήσεων στην αρχή της κάθε συνάντησης θα παρέχει ικανοποιητικά στοιχεία, ώστε οι συμμετέχοντες να μπορούν να συμβάλλουν δημιουργικά στην εκάστοτε παρουσίαση.

Η Ελληνική Γλώσσα στην Ιταλία
2026-03-10 18:30 - 20:30 | Δημαρχείο Αμαρουσίου, Βασ. Σοφίας 9, Μαρούσι, Αττική, Greece
Ο Δήμαρχος Αμαρουσίου, Θεόδωρος Αμπατζόγλου, και η Εντεταλμένη Σύμβουλος Διεθνών Σχέσεων, Μαρία-Δήμητρα Ρώτα, σας προσκαλούν στην Εκδήλωση – Αφιέρωμα για την ‘’Παγκόσμια Ημέρα Ελληνικής Γλώσσας’’ (9η Φεβρουαρίου), με θέμα: «Διάλογος Πολιτισμών: Η Ελληνική Γλώσσα στην Ιταλία», την Τρίτη 10 Μαρτίου 2026 και ώρα 18:30, στο Δημαρχείο Αμαρουσίου (Βασ. Σοφίας 9 & Δημ. Μόσχα).
Η εκδήλωση πραγματοποιείται με αφορμή την επίσημη αναγνώριση της Παγκόσμιας Ημέρας Ελληνικής Γλώσσας από την UNESCO (9 Φεβρουαρίου) και σε συνέχεια της ανακήρυξης του Φεβρουαρίου από το Δήμο Αμαρουσίου, ως Μήνα «Ελληνικής Γλώσσας», αφιερωμένου σε δράσεις παιδείας, πολιτισμού και δημιουργικής έκφρασης.
Με σκοπό την ανάδειξη της διαχρονικής πολιτιστικής σύνδεσης Ελλάδας και Ιταλίας, η διοργάνωση περιλαμβάνει
Τιμητικές Διακρίσεις:
-Στην Πρεσβεία της Ιταλικής Δημοκρατίας στην Ελλάδα, ως ένδειξη φιλίας και συνεργασίας Ελλάδας–Ιταλίας και αναγνώρισης για την υποστήριξη της Ιταλίας στην ανάδειξη της Παγκόσμιας Ημέρας Ελληνικής Γλώσσας.
-Στο Σύνδεσμο Επιστημόνων Πανεπιστημίων Ιταλίας (ΣΕΠΙ), για τη συμβολή του στην προώθηση της επιστημονικής συνεργασίας Ελλάδας–Ιταλίας και στους αγώνες για την αναγνώριση και ενίσχυση της ελληνικής γλώσσας.
Ομιλίες:
-Χριστίνα Πετροπούλου, Κλασική Φιλόλογος-Δρ.Κοινωνικής Ανθρωπολογίας Α.Π.Θ.
Θέμα: «Η Κατωϊταλική ως Πολιτισμικό Κεφάλαιο: η δύναμη μιας “μικρής” περιφερειακής γλώσσας».
Η ομιλία εξετάζει την ιστορική πορεία της ελληνικής γλώσσας στη Νότια Ιταλία, τις διαδικασίες ανάκτησης του κοινωνικού της κύρους και τη σημασία της ως δείκτη πολιτισμικής ταυτότητας, με οπτικοακουστικό υλικό από ελληνόφωνες κοινότητες της Καλαβρίας.
-Χρήστος Μπιντούδης, Αναπληρωτής καθηγητής Νεοελληνικής Γλώσσας και Λογοτεχνίας- Πανεπιστήμιο Ρώμης Sapienza
Θέμα: «Μια γιορτή για την ελληνική γλώσσα γεννήθηκε στην Ιταλία»
Η εισήγηση αναδεικνύει τον ρόλο της Ιταλίας στη θεσμοθέτηση και διάδοση της Παγκόσμιας Ημέρας Ελληνικής Γλώσσας, καθώς και τη συμβολή των νεοελληνικών σπουδών στη σύγχρονη ευρωπαϊκή ακαδημαϊκή και πολιτιστική πραγματικότητα.
Παρουσίαση των παιδαγωγικών δράσεων της μαθητικής κοινότητας του Αμαρουσίου, με ανάδειξη των δημιουργιών των μαθητών και των πολιτιστικών εκδηλώσεων των σχολείων της πόλης. Οι δράσεις αυτές καλλιεργούν και ενισχύουν τον γλωσσικό και πολιτιστικό δεσμό της νέας γενιάς με τις ρίζες και την ταυτότητά της.
Η διοργάνωση πραγματοποιείται με την υποστήριξη του Ιταλικού Μορφωτικού Ινστιτούτου Αθηνών.

Η Αναζήτηση της Εικόνας στην Ελληνική Τέχνη
2026-03-10 19:00 - 20:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Η επιτυχημένη σειρά εκθέσεων «Οι Συλλέκτες Αφηγούνται» επιστρέφει στις Γκαλερί της Ελληνοαμερικανικής Ένωσης, παρουσιάζοντας για πρώτη φορά μοναδικά έργα από την ιδιωτική Συλλογή της Ευγενίας και του Νίκου Παπαγεωργίου. Επιλεγμένα έργα ζωγραφικής της συλλογής συνθέτουν μια χρονολογική και ταυτόχρονα στοχαστική αφήγηση γύρω από την έννοια της «αναζήτησης της εικόνας» στη νεοελληνική τέχνη. Από τη γενιά που ακολούθησε τη δεκαετία του ’30 έως τις σύγχρονες εικαστικές αναζητήσεις, η έκθεση αναδεικνύει τις διαδοχικές μεταμορφώσεις της ζωγραφικής γλώσσας και τις μετατοπίσεις των καλλιτεχνικών τάσεων, σε επιμέλεια της Λουΐζας Καραπιδάκη.
Η έκθεση περιλαμβάνει αντιπροσωπευτικά δείγματα ζωγραφικής της περιόδου 1960–2020. Όπως σημειώνει η επιμελήτρια: «Μέσα από έξι μη διακριτές ενότητες, η έκθεση μας ταξιδεύει σε μια διαδρομή συνεχούς ροής εικόνων και ιδεών, όπου οι θεματικές αλληλοσυνδέονται και συνομιλούν μεταξύ τους. Η προσέγγιση αυτή αναδεικνύει τις σύνθετες εικαστικές αναζητήσεις με ολιστικό τρόπο και επιτρέπει μια πιο ρευστή και ουσιαστική ανάγνωση της πορείας της ελληνικής ζωγραφικής έως σήμερα». Στο επίκεντρο βρίσκεται η ίδια η έννοια της εικόνας: πώς συγκροτείται, πώς μετασχηματίζεται και πώς αντανακλά την κοινωνική, πολιτική και πολιτισμική πραγματικότητα κάθε εποχής. Κατά την περίοδο 1960–2020, η εικόνα στη νεοελληνική ζωγραφική τίθεται διαρκώς υπό αμφισβήτηση και επαναπροσδιορισμό. Η έκθεση δεν προσεγγίζει τη ζωγραφική μόνο ως αισθητική εμπειρία, αλλά ως πεδίο διερεύνησης των μεταβολών που καθόρισαν τη σημασία και τη λειτουργία της εικόνας στη σύγχρονη ελληνική τέχνη.
Με έργα από 54 σπουδαίους Έλληνες καλλιτεχνες Δημήτρης Αναστασίου, Χρήστος Αντωναρόπουλος, Στάθης Βατανίδης, Δημήτρης Γέρος, Κωστής Γεωργίου, Λεωνίδας Γιαννακόπουλος, Στέφανος Δασκαλάκης, Γεώργιος Δέρπαπας, Αχιλλέας Δρούγκας, Νίκη Ελευθεριάδη, Γιάννης Ευθυμίου, Δημήτρης Εφέογλου, Ειρήνη Ηλιοπούλου, Σοφία Καλογεροπούλου, Ειρήνη Κανά, Ηλίας Καφούρος, Λήδα Κοντογιαννοπούλου, Γιάννης Κόττης, Ράλλης Κοψίδης, Τζένη Κωδωνίδου, Νίκος Λαγός, Μιχάλης Μακρουλάκης, Τάσος Μαντζαβίνος, Θεόδωρος Μανωλίδης, Ελένη Μιχαλακοπούλου, Κυριάκος Μορταράκος, Νίκος Μόσχος, Παναγιώτης Μπελντέκος, Εμμανουήλ Μπιτσάκης, Χρήστος Μποκόρος. Δημήτρης Μυταράς, Άγγελος (Παναγιώτου), Θεόδωρος Πανταλέων, Δημήτρης Παπαδόπουλος, Κώστας Παπανικολάου, Κωνσταντίνος Πάτσιος, Αριστείδης Πατσόγλου, Βασίλης Πέρρος, Αχιλλέας Ραζής, Γιώργος Ρόρρης, Εδουάρδος Σακαγιάν, Παύλος Σάμιος, Βασίλης Σπεράντζας, Γιώργος Σταθόπουλος, Παναγιώτης Τέτσης, Αλέκος Φασιανός, Μάριος Φούρναρης, Δημήτρης Φραγκάκης, Γιώργος Χαδούλης, Απόστολος Χαντζαράς, Μανόλης Χάρος, Νίκος Χουλιαράς, Τάσος Χώνιας, Γιάννης Ψυχοπαίδης
Οργάνωση: Ελληνοαμερικανική Ένωση
Εγκαίνια: Τρίτη 10 Μαρτίου 2026, 19:00
Ώρες Λειτουργίας:
Δευτέρα-Παρασκευή: 12:00-20:00
Σάββατο: 10:00-14:00
Είσοδος ελεύθερη
Γκαλερί Ελληνοαμερικανικής Ένωσης
Μασσαλίας 22, Αθήνα

Επτά Χρόνια Φαγούρα στην Ελληνοαμερικανική Ένωση
2026-03-10 19:00 - 21:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Mε αφορμή τη συμπλήρωση 100 χρόνων φέτος από τη γέννηση της Marilyn Monroe, το HAU Movie Club προβάλλει την κλασική, διαχρονική κωμωδία του 1955 «Επτά Χρόνια Φαγούρα» (The Seven Year Itch). Πρόκειται για μία από τις πιο εμβληματικές ταινίες της χρυσής εποχής του Χόλιγουντ, η οποία αφηγείται με χιούμορ και οξυδέρκεια τις φαντασιώσεις, τις ανασφάλειες και τους πειρασμούς ενός παντρεμένου άντρα που μένει μόνος στην καλοκαιρινή Νέα Υόρκη, μετά τη γνωριμία του με τη νέα του γειτόνισσα.
Στην ταινία πρωταγωνιστεί η Marilyn Monroe, σε μία από τις πιο εμβληματικές εμφανίσεις της καριέρας της, που σημάδεψε την ποπ κουλτούρα και την ιστορία του κινηματογράφου. Η ταινία είναι βασισμένη στο ομώνυμο θεατρικό έργο, που σημείωσε μεγάλη επιτυχία στο Broadway. Με ευφυείς διαλόγους, ελαφριά ειρωνεία και αξέχαστες σκηνές, το «Επτά Χρόνια Φαγούρα» παραμένει μέχρι σήμερα σημείο αναφοράς της ρομαντικής κωμωδίας.
Οργάνωση: Ελληνοαμερικανική Ένωση | Mooviereel
Είσοδος ελεύθερη με σειρά προτεραιότητας
Θέατρο Ελληνοαμερικανικής Ένωσης
Μασσαλίας 22, 10680

Παρουσίαση H κιβωτός της ελληνικής μουσικής στο Ωδείο Αθηνών
2026-03-10 20:00 - 22:00 | Ωδείο Αθηνών, Ρηγίλλης & Βασ.Γεωργίου Β΄ 17, Αθήνα, Αττική, 10674, Greece
H κιβωτός της ελληνικής μουσικής
Εικόνες και ήχοι από τη Συλλογή του Στάθη Αρφάνη
Από τον Απρίλιο του 2023, το μεγαλύτερο και σημαντικότερο ιδιωτικό μουσικό αρχείο στην Ελλάδα, το πολύτιμο Αρχείο του Στάθη Αρφάνη, φυλάσσεται στο Κέντρο Ερευνών και Τεκμηρίωσης του Ωδείου Αθηνών. Το εξαιρετικής σπανιότητας, πλούτου αλλά και έκτασης αυτό υλικό περιλαμβάνει, μεταξύ άλλων, και πλήθος άγνωστων αρχειακών τεκμηρίων σχετικά με την δραστηριότητα Ελλήνων καλλιτεχνών (συνθετών, αρχιμουσικών και κυρίως τραγουδιστών) που πρωταγωνίστησαν στην Ελλάδα αλλά και σε ολόκληρο τον κόσμο, κατά το πρώτο μισό του 20ού αιώνα. Η έκδοση H κιβωτός της ελληνικής μουσικής. Εικόνες και ήχοι από τη Συλλογή του Στάθη Αρφάνη, σε επιμέλεια του Γιάννη Σβώλου, αξιοποιεί ένα μικρό μέρος αυτού του υλικού, και αναδεικνύει ένα άγνωστο, αλλά εξαιρετικά σημαντικό, κεφάλαιο της μουσικής μας Ιστορίας.
Για την έκδοση θα μιλήσουν: Στέλλα Κουρμπανά, Γιάννης Σβώλος, Γιάννης Ευσταθιάδης, Κάτια Καλλιτσουνάκη, Σοφία Κομποτιάτη, Ειρήνη Καράγιαννη
Θα ακουστούν σπάνια ηχητικά αποσπάσματα που περιλαμβάνονται στον συνοδευτικό δίσκο της έκδοσης.
Τρίτη 10 Μαρτίου 2026, Ώρα 20:00
Αίθουσα Άρης Γαρουφαλής
Είσοδος Ελεύθερη

Σινεμά & Ψυχολογία στα Βριλήσσια
2026-03-10 20:00 - 22:00 | Κίνηση Δημοτών Βριλησσίων Δράση, Πάρνηθος 21, Βριλήσσια, Αττική, 15235, Greece
Στην 19η Συνάντηση του Σεμιναρίου «Σινεμά & Ψυχολογία» (Τρίτη 10/3/2026, 8:00μμ) βλέπουμε το «Inside Out 2» (Τα Μυαλά που Κουβαλάς 2» ) το animation της Disney και της Pixar που σκηνοθέτησε η Kelsey Mann. Το φιλμ μας περιγράφει την αναταραχή στον ψυχισμό της Ράιλι, μιας πιτσιρίκας που μόλις έχει μπει στην εφηβεία, με το κέντρο ελέγχου της κατεδαφισμένο ώστε να υπάρξει χώρος για την ανάπτυξη καινούριων συναισθημάτων. Βλέπουμε την ταινία και συζητάμε για αυτά ακριβώς τα συναισθήματα: τη Χαρά, τη Λύπη, το Θυμό, το Φόβο, την Αηδία, την Ανησυχία, τη Ντροπή, τη Ζήλια, την Ανία και το Άγχος τα οποία αρχικά αντιμάχονται μανιασμένα για τον έλεγχο του εγκεφάλου της έφηβης και τελικά μαθαίνουν να συνεργάζονται.
Οι συναντήσεις γίνονται ζωντανά στο στέκι της ΔΡΑΣΗΣ για μια Άλλη Πόλη και διαδικτυακά μέσω της πλατφόρμας zoom στη διεύθυνση: https://us06web.zoom.us/j/86868047020?pwd=[REDACTED]
19η Συνάντηση Σεμιναρίου «Σινεμά & Ψυχολογία», Τρίτη 10 Μαρτίου 2026, 8:00μμ, ζωντανά και διαδικτυακά
Τα Mυαλά που Κουβαλάς 2/Inside Out 2
ΗΠΑ. Animation, 2024. Διάρκεια: 96’. Σκηνοθεσία. Kelsey Mann. Ακούγονται οι φωνές: Amy Poehler, Lewis Black, Phyllis Smith, Maya Hawke, Ayo Edebiri, Kensington Tallman, Tony Hale (Fear), Liza Lapira (Disgust), Paul Walter Hauser, Adèle Exarchopoulos, Lilimar Hernandez.
Το κουμπί συναγερμού «Εφηβεία!» πατιέται από τα πρώτα λεπτά της συνέχειας από τις Disney Pixar της εξαιρετικά επιτυχημένης ταινίας κινουμένων σχεδίων «Inside Out», σηματοδοτώντας μια βουτιά στον εγκέφαλο ενός κοριτσιού που από παιδί γίνεται έφηβη. Τα αγαπημένα συναισθήματα από την ταινία του 2015 επιστρέφουν: Χαρά, Θυμός (με τη φωνή του Lewis Black), Φόβος, Λύπη (Phyllis Smith) και Αηδία. Η εφηβεία φέρνει μια σειρά από νέα συναισθήματα οικεία σε κάθε 13χρονο κορίτσι που σχετίζονται κυρίως με κοινωνικές καταστάσεις: Φθόνος (Ayo Edebiri από την τηλεοπτική σειρά «The Bear»), Ανία (Adèle Exarchopoulos η βραβευμένη με το βραβείο Καννών για την ταινία «Blue Is the Warmest Color», 2013), Αμηχανία (Paul Walter Hauser), και ο αρχηγός, το πιο προβληματικό από τα εφηβικά συναισθήματα το Άγχος (με τη σαγηνευτική φωνή της Maya Hawke).
Το Άγχος ελέγχει και να κατευθύνει τα πάντα. Όπως και στο«Inside Out» η θετική Χαρά (μια εξαιρετική Amy Poehler) είναι κυρίως υπεύθυνη για τη Ράιλι, αλλά το καρτουνίστικο, αθυρόστομο, αρνητικό Άγχος αναλαμβάνει και οδηγεί την κοπέλα σε ένα έδαφος όπου δεν είναι ο εαυτός της. Όταν έρχεται αντιμέτωπη με την επιλογή ανάμεσα σε μια νέα σπουδαιότερη ομάδα χόκεϊ με επιδέξιους και έμπειρους παίκτες και την παλιά της όπου συμμετέχουν ανόητοι συμμαθητές και φίλοι της στους οποίους ήταν μέχρι πρόσφατα αφοσιωμένη, το Άγχος θα την αναγκάσει να επιλέξει την πρώτη, αρνούμενο το δικό της γούστο στη μουσική, τα γλυκά και την καταγωγή της. «Μίσιγκαν, σωστά;» λέει ένα από τα κουλ κορίτσια. «Εμμ, ναι,» απαντά η Ράιλι, παρόλο που είναι από τη Μινεσότα. Η Βαλ (Lilimar Hernandez), είναι το νέο, κουλ, πιο ώριμο κορίτσι, που απομακρύνει την Ράιλι από τις παλιές φίλες της.
Η λειτουργία του εγκεφάλου της Ράιλι είναι όμορφη, διασκεδαστική και ανεξήγητη. Το ίδιο το φιλμ είναι στην πραγματικότητα ένα ταξίδι έρευνας των συναισθημάτων. Το έφηβο κοινό και κάθε γυναίκα, που υπήρξε κορίτσι, θα μαγευτεί, θα ντραπεί και θα αγχωθεί, έστω εκ των υστέρων, για τα λάθη που κάνει η Ράιλι στην είσοδό της στην εφηβεία: εγκαταλείπει παλιούς φίλους, κλέβει από το γραφείο του προπονητή, μιμείται τα κουλ κορίτσια, δοκιμάζει αμήχανα μια ποικιλία ομιλιών και βαδίσματος. Παρόλο τον «τρόμο» που φέρνουν στην οθόνη τα μανιασμένα συναισθήματα αυτής της 13χρονης, η ταινία μένει ανάλαφρη. Αποφεύγει την εξερεύνηση των συγκρούσεων με τους γονείς, τους οποίους η Ράιλι αντιμετωπίζει συνήθως με χυδαία περιφρόνηση όπως και του τραύματος των σωματικών αλλαγών. Η μόνη αλλαγή στο σώμα της Riley είναι ότι φοράει σιδεράκια, τα οποία δεν φαίνεται να ενοχλούν καθόλου την ίδια ή κανέναν άλλο.
Η πρωτοεμφανιζόμενη σκηνοθέτης και συν-σεναριογράφος Kelsey Mann παρουσιάζει μια σκόπιμα διδακτική ιστορία. Όπως τελικά αναγνωρίζει η Χαρά, ένα δίδαγμα είναι ότι τα αρνητικά συναισθήματα, αυτά που καθοδηγούνται και ενορχηστρώνονται από το Άγχος, πρέπει επίσης να έχουν ρόλο στις επιλογές της ηρωίδας. Και ίσως δεν δρουν πάντα αρνητικά. Για παράδειγμα το Άγχος που πατάει πάνω σε μια προηγούμενη αποτυχία της υποχρεώνει ή έστω βοηθά τη Ράιλι να εμφανιστεί νωρίς στο παγοδρόμιο και να εξασκηθεί. Το άλλο δίδαγμα το οποίο δεν τηρείται πάντα με συνέπεια, συνοψίζεται στη συμβουλή της Χαράς προς τη Ράιλι: «να είσαι ο εαυτός σου». Αλλά τι μπορεί σημαίνει το να είναι ο εαυτός της, όταν μπαίνει σε μια νέα φάση της ζωής της, σωματικά και κοινωνικά; Και, δεδομένης της κοινής αντίληψης ότι η προσωπικότητα είναι τουλάχιστον εν μέρει περιστασιακή και ευέλικτη, είναι η εντολή να «είσαι ο εαυτός σου» αυτό που χρειάζεται να ακούσει η Ράιλι;

Ανοιχτό Πανεπιστήμιο Ηλιούπολης
2026-03-11 18:00 - 20:00 | Μουσείο Εθνικής Αντίστασης Ηλιούπολης, Μαρίνου Αντύπα 134, Ηλιούπολη, Αττική, Greece
Ανοιχτό Πανεπιστήμιο Ηλιούπολης 2025
Ο Δήμος Ηλιούπολης βρίσκεται στην ευχάριστη θέση να ενημερώσει τους Δημότες και κατοίκους της πόλης ότι ο σημαντικός Θεσμός του Ανοιχτού Πανεπιστημίου επανέρχεται στην πόλη, πιστός “στο ραντεβού του με τους Δημότες με στόχο τη διά βίου μάθηση“. Η Συμμετοχή στο Ανοιχτό Πανεπιστήμιο είναι εντελώς Δωρεάν και διεξάγεται στα πλαίσια της Διά βίου Μάθησης και της Κοινωνικής Υπευθυνότητας του Δήμου Ηλιούπολης. Μπορεί δε να πραγματοποιηθεί και με εγγραφή στη φόρμα συμμετοχής εδώ.
Πατήστε ΕΔΩ για να δείτε το πλήρες πρόγραμμα
11/3/2026, Ημέρα Τετάρτη, Ώρα 18:00-20:00
Εισηγητής: Ιωακείμ Καρεπίδης, δρ Λαογραφίας, Τμ.Φιλολογίας ΕΚΠΑ
Θέμα: “Σύνθεση γεγονότων της Μικρασιατικής καταστροφής και πώς τα αποτύπωσαν τα οθωμανικά περιοδικά”

Πανεπιστήμιο Ελεύθερης Μάθησης του Δήμου Αγίας Βαρβάρας
2026-03-11 18:00 - 20:00 | Δημοτικό Ωδείο Αγίας Βαρβάρας Μέγαρο Μήτρος Σουλιμιώτης, Σίφνου & Αγίου Γεωργίου, Αγία Βαρβάρα, Αττική, Greece
Πανεπιστήμιο Ελεύθερης Μάθησης του Δήμου Αγίας Βαρβάρας σε συνεργασία με το Πανεπιστήμιο Δυτικής Αττικής (ΠΑ.Δ.Α.). Με το βλέμμα στραμμένο στο μέλλον και στις απαιτήσεις των καιρών, το Πανεπιστήμιο Ελεύθερης Μάθησης του Δήμου Αγίας Βαρβάρας, σε συνεργασία με το Πανεπιστήμιο Δυτικής Αττικής (ΠΑ.Δ.Α.), μετά την επιτυχημένη ολοκλήρωση των δύο κύκλων της προηγούμενης εκπαιδευτικής περιόδου, συνεχίζει δυναμικά την πορεία του, εγκαινιάζοντας τον επόμενο κύκλο διαλέξεων.
Ο νέος κύκλος ο οποίος έχει τίτλο «Διατροφή και Υγεία», προσεγγίζει την υγεία και την ευεξία του ατόμου, μέσα από τις υγιεινές-λειτουργικές διατροφικές επιλογές του, καθώς η διατροφή αποτελεί τον πλέον βασικό πυλώνα καθορισμού της υγείας.
Οι διαλέξεις πραγματοποιούνται από Καθηγητές, Διδάκτορες, Λέκτορες και Ειδικό Διδακτικό Προσωπικό του ΠΑ.Δ.Α., καθώς και από διακεκριμένους εξωτερικούς συνεργάτες, οι οποίοι προσφέρουν ανιδιοτελώς τη γνώση και την εμπειρία τους στους διδασκόμενους.
Πατήστε εδώ για να δείτε το πλήρες πρόγραμμα και οδηγίες εγγραφής
Γ’ ΚΥΚΛΟΣ ΔΙΑΛΕΞΕΩΝ
ΔΙΑΤΡΟΦΗ ΚΑΙ ΥΓΕΙΑ
Επιστημονικός Υπεύθυνος: Ιωάννης Κουμπούρος
Αν. Καθηγητής στο Τμήμα Δημόσιας και Κοινοτικής Υγείας, του ΠΑΔΑ,
Διευθυντής Ερευνητικού Εργαστηρίου Ψηφιακών Καινοτομιών στη Δημόσια Υγεία
Τετάρτη 11/3/2026
6η Διάλεξη : Κίνηση & Ενέργεια: Μυστικά ενός Μαραθωνοδρόμου για όλους
Ομιλητής: Σπύρος Πατσιαλός, Υπ. Διδάκτωρ, Ερευνητικό Εργαστήριο Ψηφιακών Καινοτομιών στη Δημόσια Υγεία, Τμήμα Δημόσιας & Κοινοτικής Υγείας του ΠΑ.Δ.Α.

Athens Open Art στο Ίδρυμα Μιχάλης Κακογιάννης
2026-03-11 18:00 - 22:00 | Ίδρυμα Μιχάλη Κακογιάννη MCF, Πειραιώς 206, Ταύρος, Αττική, 17778, Greece
Athens Open Art στο Ίδρυμα Μιχάλης Κακογιάννης
Έκθεση σύγχρονων εικαστικών έργων με ελεύθερη θεματική
Aπό τη Gallery Art. Number 23
Στο Ίδρυμα Μιχάλης Κακογιάννης από τις 11 έως τις 18 Μαρτίου 2026
Μετά τη μεγάλη επιτυχία των δύο εικαστικών εκθέσεων που διοργάνωσε τον Φεβρουάριο η GalleryArt Number23 στο Ίδρυμα Μιχάλης Κακογιάννης, η νέα ομαδική έκθεση με τίτλο AthensOpenArt αναδεικνύει την πολυμορφία της σύγχρονης εικαστικής δημιουργίας. Χωρίς θεματικούς ή τεχνικούς περιορισμούς, η έκθεση συγκεντρώνει διαφορετικές προσεγγίσεις, υλικά και εικαστικές γλώσσες, συνθέτοντας έναν κοινό χώρο διαλόγου και συνύπαρξης καλλιτεχνών που ασχολούνται με τη ζωγραφική, τη γλυπτική, τη φωτογραφία και το video. Η νέα εικαστική έκθεση εγκαινιάζεται στις 11 Μαρτίου 2026 (18.00-22.00) και συνεχίζεται ως τις 18 Μαρτίου 2026, με το ίδιο ωράριο και με ελεύθερη είσοδο. Μετά το τέλος της, τα έργα θα εκτεθούν σε ειδικά διαμορφωμένη 3D ψηφιακή αίθουσα στην ιστοσελίδα του Ιδρύματος mcf.gr.
Τα τρία event αποσκοπούν στη στήριξη και προβολή της σύγχρονης εικαστικής δημιουργίας και παραγωγής, ενθαρρύνοντας τη συμμετοχή καλλιτεχνών με διαφορετικές αφετηρίες, πρακτικές και αναζητήσεις.
Το Ιδρυμα Μιχάλης Κακογιάννης επιδιώκει μέσα από αυτή τη διαδικασία να δημιουργήσει ένα πλαίσιο ανταλλαγής και διαλόγου, προσφέροντας στο κοινό τη δυνατότητα να προσεγγίσει ένα ευρύ φάσμα εκφραστικών κατευθύνσεων και καλλιτεχνικών θέσεων. Το Ιδρυμα παραμένει πάντοτε ανοιχτό και φιλόξενο απέναντι σε κάθε ανερχόμενο δημιουργό, δίνοντάς του τη δυνατότητα να παρουσιάσει τη δουλειά του σε έναν χώρο τέχνης και πολιτισμού, αναγνωρισμένου κύρους και με πλούσια καλλιτεχνική ιστορία.
Η έκθεση είναι ανοιχτή στο κοινό καθημερινά και Σαββατοκύριακα 18.00-22.00.
Λίγα λόγια για τη Gallery Art Number 23 Ξεκίνησε από μια ουσιαστική ανάγκη που έχουν πολλοί ανερχόμενοι καλλιτέχνες να βρουν χώρο να παρουσιάσουν τη δουλειά τους. Ιδρύθηκε στο Λονδίνο το 2015 από τον επιμελητή και εικαστικό, Κωνσταντίνο Αντζουλάτο, και αποτελεί ένα συλλογικό εγχείρημα που δημιουργήθηκε και διευθύνεται από καλλιτέχνες και δημιουργούς από όλο τον κόσμο. Η γκαλερί έχει επιμεληθεί έναν μεγάλο αριθμό εκθέσεων και τα projects της έχουν φιλοξενήσει έργα χιλιάδων καλλιτεχνών. Οι ανερχόμενοι καλλιτέχνες, οι φοιτητές τέχνης και όσοι/όσες δημιουργούν χωρίς ακαδημαϊκά προσόντα είναι πάντα ευπρόσδεκτοι να συμμετέχουν και να παρουσιάζουν τη δουλειά τους, όπως και οι καλλιτέχνες με ακαδημαϊκές σπουδές και επαγγελματική εμπειρία στον χώρο της τέχνης.
Προηγούμενα projects της Art. Number 23 παρουσιάστηκαν σε μεγάλες πόλεις σε όλο τον κόσμο, όπως η Νέα Υόρκη και η Φιλαδέλφεια, η Μόσχα, το Βερολίνο, η Βαρκελώνη, η Βιέννη και το Ζάλτσμπουργκ, το Άμστερνταμ, η Ρώμη, η Κωνσταντινούπολη, το Τόκιο.

Χαρτογραφήματα δήμου Ζωγράφου
2026-03-11 19:00 - 21:00 | Μουσείο Μαρίκα Κοτοπούλη Ζωγράφου, Αλέκου Παναγούλη 17, Ζωγράφου, Αττική, Greece
Χαρτογραφήματα δήμου Ζωγράφου συνεχίζονται και για τους μήνες Ιανουάριο έως Μάρτιο 2026. Ένας νέος κύκλος του επιτυχημένου θεσμού «Χαρτογραφήματα», με παρουσιάσεις βιβλίων και ανοιχτές συζητήσεις, ξεκινά στην πόλη μας και θα διαρκέσει από τον Ιανουάριο έως και τον Μάρτιο του 2026.
Τα «Χαρτογραφήματα» αποτελούν πρωτοβουλία που συνδέεται άμεσα με τη λειτουργία της Δημοτικής Βιβλιοθήκης Ζωγράφου, η οποία λειτουργεί πλέον για το κοινό με διευρυμένο ωράριο: Δευτέρα έως Πέμπτη 08:00 – 19:00 και Παρασκευή 08:00 – 16:00.
Οι παρουσιάσεις θα πραγματοποιηθούν στη Βίλα Μ. Κοτοπούλη και στη Βίλα Ζωγράφου. Η είσοδος σε όλες τις εκδηλώσεις είναι ελεύθερη.
Πατήστε ΕΔΩ για να δείτε το πλήρες πρόγραμμα.
Tετάρτη 11 Μαρτίου – ΜΟΥΣΕΙΟ «ΜΑΡΙΚΑ ΚΟΤΟΠΟΥΛΗ», ώρα 19:00
Κατερίνα Στυψανέλλη, «Εκ βαθέων» εκδ. ΑΩ, 2025

Γυναίκες ρεμπέτισσες στη Νίκαια
2026-03-11 19:00 - 21:00 | Δημαρχείο Νίκαιας, Παναγή Τσαλδάρη 10, Νίκαια, Αττική, Greece
Με αφορμή την Παγκόσμια Ημέρα της Γυναίκας, η Διεύθυνση Κοινωνικής Προστασίας, Ισότητας και Τρίτης Ηλικίας, Τμήμα Α, Β ΚΑΠΗ Δήμου Νίκαιας-Αγίου Ιωάννη Ρέντη, διοργανώνει την εκδήλωση «Γυναίκες ρεμπέτισσες», αφιερωμένη σε σπουδαίες μορφές του ρεμπέτικου, όπως η Μαρίκα Νίνου και η Αγγέλα Παπάζογλου, που με τη φωνή και την παρουσία τους σημάδεψαν μια ολόκληρη εποχή.
Η εκδήλωση θα πραγματοποιηθεί την Τετάρτη 11 Μαρτίου και ώρα 7.00 μ.μ., στην Αίθουσα Εκδηλώσεων του Δημαρχείου Νίκαιας ( Π. Τσαλδάρη 10, α όροφος).
Μέσα από μουσική, χορό και δρώμενα, θα αναδειχθεί η συμβολή των γυναικών στο ρεμπέτικο τραγούδι και η δύναμη της γυναικείας έκφρασης σε δύσκολες κοινωνικές συνθήκες.
Συμμετέχουν οι :
• Επιτροπή Ισότητας Δήμου Νίκαιας, Αγ. Ι. Ρέντη
• Ομάδα ευρωπαϊκών χορών των ΚΑΠΗ Δήμου Νίκαιας- Αγίου Ιωάννη Ρέντη, με την επιμέλεια της χοροδιδασκάλου Άννας Βασιλειάδου
• Λαϊκή Ορχήστρα του Δημοτικού Ωδείου Νίκαιας, με μαέστρο τον Γιάννη Λαμπράκη
• Ομάδα μελών των ΚΑΠΗ Δήμου Νίκαιας-Αγίου Ιωάννη Ρέντη με δρώμενα
Η είσοδος είναι ελεύθερη για το κοινό.

Παρουσίαση Οι Δωσίλογοι στη Νέα Ιωνία
2026-03-11 19:00 - 21:00 | Συνεδριακό Κέντρο Νέας Ιωνίας, Πατριάρχου Ιωακείμ 4, Νέα Ιωνία, Αττική, Greece
“Οι Δωσίλογοι” του Μενέλαου Χαραλαμπίδη παρουσιάζονται από το Δήμο Νέας Ιωνίας την Τετάρτη 11 Μαρτίου 2026, στις 7 μ.μ, στο Συνεδριακό Κέντρο Δήμου Νέας Ιωνίας (Πατριάρχου Ιωακείμ 4). Μια σημαντική συζήτηση για μια από τις πιο σύνθετες και σκοτεινές πτυχές της Κατοχής.
Ο Δήμος Νέας Ιωνίας και οι εκδόσεις Αλεξάνδρεια παρουσιάζουν το βιβλίο του ιστορικού Μενέλαου Χαραλαμπίδη «Οι Δωσίλογοι – Ένοπλη, πολιτική και οικονομική συνεργασία στα χρόνια της Κατοχής».
Η ιστορία της Κατοχής δεν γράφτηκε μόνο από την Αντίσταση.
Γράφτηκε και από εκείνους που συνεργάστηκαν με τους κατακτητές.
Ο ιστορικός με το βιβλίο του ανοίγει μια σημαντική συζήτηση για μια από τις πιο σκοτεινές πτυχές της δεκαετίας του 1940.
Η εκδήλωση πραγματοποιείται στο πλαίσιο των εκδηλώσεων Μνήμης για την επέτειο του Μπλόκου της Καλογρέζας. Μετά την ομιλία θα ακολουθήσει ανοιχτή συζήτηση με το κοινό.

12 εικόνες καθυπόταξης στο Ίδρυμα Μιχάλης Κακογιάννης
2026-03-11 19:30 - 21:30 | Ίδρυμα Μιχάλη Κακογιάννη MCF, Πειραιώς 206, Ταύρος, Αττική, 17778, Greece
12 εικόνες καθυπόταξης του Λεχ Μαγιέφσκι
Στο Ίδρυμα Μιχάλης Κακογιάννης στις 11/3/2026 στις 19.30
Μια ξεχωριστή κινηματογραφική προβολή του έργου του κορυφαίου δημιουργού Λεχ Μαγιέφσκι παρουσιάζουν η Πρεσβεία της Πολωνικής Δημοκρατίας στην Αθήνα σε συνεργασία με το Ίδρυμα Μιχάλης Κακογιάννης.
Στην ταινία του, ο Λεχ Μαγιέφσκι ανοίγει μπροστά μας τον κόσμο του Γιάτσεκ Μαλτσέφσκι, ενός Πολωνού συμβολιστή ζωγράφου, ο οποίος στις αρχές του 20ού αιώνα, ζωγράφισε την Πολωνία – μια χώρα που δεν υπήρχε στους χάρτες εκείνης την εποχής. Το έδαφός της ήταν μοιρασμένο μεταξύ Ρωσίας, Αυστροουγγαρίας και Πρωσίας. Εξερευνώντας την αστείρευτη φαντασία του ζωγράφου, σε έναν οπτικό διάλογο χωρίς λόγια, ο Μαγιέφσκι δημιουργεί το δικό του όραμα για την πολωνική ιστορία των τελευταίων δύο αιώνων. Οι μορφές από τους καμβάδες του Μαλτσέφσκι πορεύονται μέσα από διαδοχικές δεκαετίες της ιστορίας, άλλοτε πολεμώντας και άλλοτε δραπετεύοντας από διαδοχικούς κατακτητές. Γίνονται νομάδες που διασχίζουν τη Σιβηρία και τους απέραντους αγρούς για να φτάσουν τελικά σε μια σύγχρονη, αστικοποιημένη πραγματικότητα, βυθισμένη στην απαθή κατανάλωση.
Σενάριο και σκηνοθεσία – Lech Majewski
Φωτογραφία – Paweł Tybora, Lech Majewski
Σκηνικά – Ewa Kochańska, Lech Majewski
Μοντάζ – Norbert Rudzik, Eliot Ems
Παίζουν – Jarosław Ulman, Maria Błęka, Paulina Michalska, Mateusz Bujoczek, Oskar Bielat
Παραγωγή – Angelus Silesus
Διάρκεια: 90 λεπτά
Ημερομηνία: 11.03.2026, ώρα: 19:30
Ίδρυμα Μιχάλης Κακογιάννης (Πειραιώς 206, Ταύρος)
Είσοδος ελεύθερη

Μεσολόγγι 1826 Σμύρνη 1922 στην Εστία Νέας Σμύρνης
2026-03-11 19:30 - 21:30 | Εστία Νέας Σμύρνης, Κωνσταντίνου Παλαιολόγου 1, Νέα Σμύρνη, Αττική, 17121, Greece
Ο Πολιτιστικός Σύλλογος «Φοίνικας» έχει την τιμή να σας προσκαλέσει στην επετειακή εκδήλωση: «Μεσολόγγι 1826 – Σμύρνη 1922» Δύο ιστορικά ορόσημα θυσίας και αξιοπρέπειας Η εκδήλωση πραγματοποιείται στο πλαίσιο της συμπλήρωσης 200 ετών από την Έξοδο του Μεσολογγίου (1826–2026) και αποτελεί αφιέρωμα μνήμης στα γεγονότα του Μεσολογγίου και της Σμύρνης, δύο κορυφαίες στιγμές της νεότερης ελληνικής ιστορίας που σφράγισαν τη συλλογική μας ταυτότητα.
Προλογίζει η Γραμματέας του Συλλόγου, κα Εύη Ποζίδου.
Ομιλητές:
Νόρα Γαλανόπουλου
Κλαίρη Δεληγιάννη
Νίκος Δεμερτζής
Ανθή Τσαγκαράκη
Κάρολος Μωραΐτης, δημοσιογράφος – συγγραφέας
Η εκδήλωση θα πλαισιωθεί μουσικά με παραδοσιακά τραγούδια από τον Άγγελο Θεοδωράκη (με έργα του Μίκη Θεοδωράκη) καθώς και από τη νεανική μπάντα «Κλείσε τα Φώτα», η οποία διακρίθηκε στο Youth Festival του Δήμου Νέας Σμύρνης.
Την επιμέλεια και τον συντονισμό της εκδήλωσης έχει η κα Φωφώ Φωτεινοπούλου, Εκπαιδευτικός και Πρόεδρος του Συλλόγου.
ΕΙΣΟΔΟΣ ΕΛΕΥΘΕΡΗ
Παρακολουθήστε την εκδήλωση Live Streaming: https://new.diavlos.grnet.gr/el/room/6019/event/7665

Ημέρα της Γυναίκας στην Αγία Παρασκευή
2026-03-11 19:30 - 21:30 | Δημοτική Βιβλιοθήκη Αγίας Παρασκευής Μουσείο Αλέκου Κοντόπουλου, Αλ. Κοντόπουλου 13, Αγία Παρασκευή, Αττική, Greece
Ημέρα της Γυναίκας στην Αγία Παρασκευή
Η 8η Μαρτίου αποτελεί ημέρα μνήμης και αναγνώρισης των ιστορικών αγώνων των γυναικών, αλλά και αφετηρία ουσιαστικού διαλόγου για τις σύγχρονες διεκδικήσεις γύρω από τα δικαιώματα, την ισότητα, τη θεσμική εκπροσώπηση και την εξάλειψη των έμφυλων διακρίσεων. Ο Δήμος Αγίας Παρασκευής, με αφορμή την Παγκόσμια Ημέρα της Γυναίκας, τιμά τη διαδρομή, τους αγώνες και τη διαρκή συμβολή των γυναικών στην κοινωνία, μέσα από ένα πολυθεματικό πρόγραμμα δράσεων.
Σε συνδιοργάνωση με το Κέντρο Γυναίκας, την Κινηματογραφική Λέσχη Αγίας Παρασκευής, το Λύκειο Ελληνίδων – Περιφερειακό Τμήμα Χορού Αγίας Παρασκευής, τη Δημοτική Επιτροπή Ισότητας και τα Εργαστήρια Τέχνης, παρουσιάζεται μια σειρά εκδηλώσεων που προβάλλουν τη δημιουργία και την ενδυνάμωση, ενώ παράλληλα αναδεικνύουν τις διεκδικήσεις για ουσιαστική ισότητα, προστασία από κάθε μορφή βίας και διακρίσεων και ισότιμη συμμετοχή στη δημόσια και κοινωνική ζωή.
Ο Δήμαρχος Αγίας Παρασκευής Γιάννης Μυλωνάκης δήλωσε: «Η Παγκόσμια Ημέρα της Γυναίκας αποτελεί μια ουσιαστική υπενθύμιση ότι η ισότητα δεν είναι δεδομένη, αλλά διαρκής διεκδίκηση και συλλογική ευθύνη. Ευχαριστώ θερμά όλους τους φορείς που συνδιοργανώνουν τις εκδηλώσεις, καθώς και όλους όσοι συμμετέχουν και συμβάλλουν στην επιτυχία αυτής της σημαντικής πρωτοβουλίας του Δήμου».
Τετάρτη 11 Μαρτίου 2026
Δημοτική Βιβλιοθήκη Αγίας Παρασκευής – Μουσείο Αλέκου Κοντόπουλου (Αναγνωστήριο)
Κοντοπούλου 13
19:30 – Διάλεξη
«Οι Ανυποψίαστες Φεμινίστριες: Τζέιν Όστεν – Αδελφές Μπροντέ.
Η γέννηση της γυναικείας φωνής πριν από τον φεμινισμό»
Από το Λύκειο των Ελληνίδων – Περιφερειακό Τμήμα Χορού Αγίας Παρασκευής
Μια επιστροφή στα κείμενα της Τζέιν Όστεν και των αδελφών Μπροντέ, ως προσπάθεια κατανόησης του πώς η γυναικεία φωνή πέρασε από τη μυθοπλασία στον δημόσιο λόγο.
Ομιλήτρια:
Μαρία Πετρέα – Φιλόλογος, Δημοσιογράφος

Από το Α έως το Ω Ακαδημία για Γονείς
2026-03-11 20:00 - 22:00 | Αττική
Από το Α έως το Ω: μία Ακαδημία για Γονείς
Το πρόγραμμα πραγματοποιείται για 11η συνεχή χρονιά από τη Μονάδα Εφηβικής Υγείας της Β’ Παιδιατρικής Κλινικής του Πανεπιστημίου Αθηνών, Νοσοκομείο Παίδων «Π & Α Κυριακού» και την Ελληνική Εταιρεία Εφηβικής Ιατρικής (Ε.Ε.Ε.Ι.) και περιλαμβάνει διαδραστικές παρουσιάσεις θεμάτων για γονείς τη δεύτερη ή τρίτη Τετάρτη κάθε μήνα και ώρα 18:15 – 20:00 από Ιανουάριο έως το Μάιο. Στην Ακαδημία για Γονείς παρουσιάζονται από εξειδικευμένους επιστήμονες θέματα σχετικά με την υγεία, την ανάπτυξη και τη συμπεριφορά παιδιών και εφήβων, τις σχέσεις στην οικογένεια και το σχολείο κ.λπ. Το πρόγραμμα τελεί υπό την Αιγίδα του ΕΔΔΥΠΠΥ.
Η 3η συνάντηση της Ακαδημίας Γονέων για φέτος, θα πραγματοποιηθεί την Τετάρτη 11 Μαρτίου 2026 στις 18:15-20:00 με θέμα: «Διατροφικές ανάγκες και συστάσεις για τα παιδιά και τους εφήβους, διατροφικές παρεκτροπές »
Άννα Παρδάλη Παιδίατρος MSc – Επιστ. Συνεργάτις ΠΜΣ «Στρατηγικές Αναπτυξιακής και Εφηβικής Υγείας» Ιατρική Σχολή Εθνικού και Καποδιστριακού Πανεπιστημίου Αθηνών (ΕΚΠΑ)
Επιμέλεια-Συντονισμός Άρτεμις Κ. Τσίτσικα Καθηγήτρια Εθνική Εκπρόσωπος UNESCO Έδρας για την Παγκόσμια Υγεία & Εκπαίδευση Αναπλ. Καθηγήτρια Παιδιατρικής-Εφηβικής Ιατρικής ΕΚΠΑ Επιστ. Υπεύθυνος Μονάδας Εφηβικής Υγείας (Μ.Ε.Υ.) Β΄ Παιδιατρική Κλινική ΕΚΠΑ – Νοσοκομείο Παίδων “Π. & Α. Κυριακού” Διευθύντρια ΠΜΣ «Στρ. Αναπτυξιακής και Εφηβικής Υγείας» Πρόεδρος Ελληνικής Εταιρείας Εφηβικής Ιατρικής (ΕΕΕΙ)/UNESCO LoI
Για την 3η συνάντηση του 11ου Κύκλου της Ακαδημίας Γονέων μπορείτε να ακολουθήσετε το παρακάτω link για την προεγγραφή και την παρακολούθηση:
https://us06web.zoom.us/webinar/register/WN_ewBRbexSbuNdalAIUMpUQ

Για τρεις με έργα για δύο βιολιά και πιάνο
2026-03-11 20:30 - 22:30 | Αίθουσα συναυλιών Φίλιππος Νάκας, Ιπποκράτους 41, Αθήνα, Αττική, Greece
“Για τρεις!” με έργα για δύο βιολιά και πιάνο
N. Οικονομίδου – Ν. Λιούτα – Ε. Μπουτιέρη
“Για τρεις!” με έργα για δύο βιολιά και πιάνο από την εποχή μπαρόκ μέχρι σήμερα. Η χρόνια φιλία και συνεργασία, η αμοιβαία αγάπη και εκτίμηση, καθώς και το κοινό όραμα, ώθησαν τις τρεις καλλιτέχνιδες να συμπράξουν στη σκηνή της Αίθουσας Συναυλιών Φίλιππος Νάκας την Τετάρτη 11 Μαρτίου με σκοπό μία απολαυστική βραδιά με έργα για δύο βιολιά και πιάνο από την εποχή μπαρόκ μέχρι σήμερα. Στόχος η ποικιλία χρωμάτων και συναισθημάτων!
Νεφέλη Λιούτα και Νέλλη Οικονομίδου, βιολί
Ελίνα Μπουτιέρη, πιάνο
Μεταξύ άλλων θα ακουστούν έργα Händel, Tartini, Shostakovich και Ευάγγελου Κοκκόρη.
ΤΕΤΑΡΤΗ 11 ΜΑΡΤΙΟΥ 2026 | ΩΡΑ 20:30
ΕΙΣΟΔΟΣ ΕΛΕΥΘΕΡΗ
ΑΙΘΟΥΣΑ ΣΥΝΑΥΛΙΩΝ ΦΙΛΙΠΠΟΣ ΝΑΚΑΣ | ΙΠΠΟΚΡΑΤΟΥΣ 41 ΑΘΗΝΑ | ΤΗΛ.: 2103634000

Συνέδριο για την Ισότητα των Φύλων στο Περιστέρι
2026-03-12 09:30 - 17:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Διεθνές Συνέδριο στο Περιστέρι για την Ισότητα των Φύλων και την ενσωμάτωση της διάστασης του φύλου στις δημόσιες πολιτικές
Ο Δήμος Περιστερίου και ο Δήμος Παλαιού Φαλήρου, σε συνεργασία με το Υπουργείο Κοινωνικής Συνοχής και Οικογένειας και τη Γενική Γραμματεία Ισότητας και Ανθρωπίνων Δικαιωμάτων, συνδιοργανώνουν διήμερο συνέδριο με θέμα την προώθηση της ισότητας των φύλων και την ενσωμάτωση της διάστασης του φύλου στον σχεδιασμό δημόσιων πολιτικών και προϋπολογισμών.
Το συνέδριο θα πραγματοποιηθεί στις 12 και 13 Μαρτίου 2026, στο Συνεδριακό – Πολιτιστικό Κέντρο του Δημαρχιακού Μεγάρου Περιστερίου (στάση Μετρό «Περιστέρι»), με ώρα έναρξης 09:30, ενώ η είσοδος είναι ελεύθερη για το κοινό.
Η διοργάνωση εντάσσεται στο πλαίσιο του ευρωπαϊκού έργου Gender Flagship – “Gender Mainstreaming in Public Policy and Budgeting”, το οποίο στοχεύει στην ενίσχυση της ενσωμάτωσης της διάστασης του φύλου στον σχεδιασμό δημόσιων πολιτικών και προϋπολογισμών.
Η Αντιδήμαρχος Κοινωνικής Πολιτικής, Παιδείας, Ισότητας και ΚΕΠ του Δήμου Περιστερίου, κα Μαίρη Τσιώτα – Μάρκου, επισημαίνει ότι «η προώθηση της ισότητας των φύλων και η ενσωμάτωσή της στις δημόσιες πολιτικές αποτελεί βασική προϋπόθεση για μια σύγχρονη και δίκαιη κοινωνία, όπου όλοι οι πολίτες έχουν ίσες ευκαιρίες συμμετοχής και ανάπτυξης».
Κατά τη διάρκεια του συνεδρίου θα παρουσιαστούν καλές πρακτικές από την Ελλάδα και το εξωτερικό, ενώ θα αναδειχθεί ο ρόλος της δημόσιας διοίκησης και της Τοπικής Αυτοδιοίκησης στην εφαρμογή πολιτικών που προάγουν την ισότητα των φύλων και την κοινωνική συνοχή.
Το έργο Gender Flagship χρηματοδοτείται από την Ευρωπαϊκή Ένωση μέσω του Μέσου Τεχνικής Υποστήριξης και υλοποιείται από τον οργανισμό Expertise France, σε συνεργασία με την Ευρωπαϊκή Επιτροπή.

Δημοτικό Πανεπιστημίο Αγίας Παρασκευής
2026-03-12 17:00 - 19:00 | 1ο ΓΕΛ Αγίας Παρασκευής, Νεαπόλεως 5, Αγία Παρασκευή, Αττική
Πρόγραμμα Δημοτικού Πανεπιστημίου Αγίας Παρασκευής για το πρώτο τρίμηνο του 2026. Το ΔΑΠΑΠ επιστρέφει και για το 2026 Από την Τρίτη 13 Ιανουαρίου ξεκινούν ξανά τα μαθήματα του Δημοτικού Ανοικτού Πανεπιστημίου Αγίας Παρασκευής, με ένα πλούσιο πρόγραμμα διαλέξεων και θεματικών ενοτήτων, ανοιχτό σε όλους τους πολίτες.
Πατήστε ΕΔΩ για να δείτε το πλήρες πρόγραμμα
ΠΕΜΠΤΗ, 12 ΜΑΡΤΙΟΥ 2026
⏰ 5:00–6:00 μμ
Πάνος Τσακλόγλου, Οικονομολόγος. Καθηγητής του Οικονομικού Πανεπιστημίου Αθηνών.
Θέμα: Δημογραφική γήρανση και συνταξιοδοτικά συστήματα. Ελλάδα και Ευρωπαϊκή, Ένωση.
⏰ 6:00–7:00 μμ
Κατερίνα Καπετανάκη, Περιβαλλοντολόγος MSc. Ειδική Σύμβουλος του Δήμαρχου Αγίας Παρασκευής.-
Γιάννης Σιδέρης, Περιβαλλοντολόγος MSc.Πρώην Αντιδήμαρχος περιβάλλοντος Αγίας Παρασκευής
Θέμα : Βιώσιμη διαχείρηση αποβλήτων στο σπίτι.
